google/wiki40b huggingface dataset:
Χορστ Κέλερ

Προσωπική ζωή

Γεννήθηκε στις 22 Φεβρουαρίου του 1943 στο Χαϊντενστάιν (σημερινό Σκιερμπιεσόφ της Πολωνίας) σαν έβδομο από οκτώ παιδιά αγροτικής οικογένειας. Οι γονείς του, Εδουάρδος και Ελισάβετ Κέλερ, ανήκαν στην γερμανική μειονότητα της ρουμανικής Βεσσαραβίας (σημερινή Μολδαβία), την οποία όμως εγκαταλείπουν αναγκαστικά το καλοκαίρι του 1940 λόγω του Σύμφωνου Μολότωφ - Ρίμπεντροπ και εγκαθίστανται στο Γερμανικό Ράιχ (στα εδάφη της τότε ακόμη κατεχόμενης Πολωνίας), όπου μένουν για λίγα χρόνια. Εκεί γεννήθηκε ο Χορστ Κέλερ.
Στις 18 Μαρτίου του 1944 η μητέρα του εγκαταλείπει μαζί με αυτόν και άλλα τρία της παιδιά την Πολωνία για να αποφύγει τον Κόκκινο Στρατό. Η οικογένεια εγκαθίσταται κοντά στην Λειψία, όπου οι γονείς ασχολούνται και πάλι με την γεωργία. Το 1953 αποφασίζουν να εγκαταλείψουν την Λαϊκή Δημοκρατία της Γερμανίας με στόχο την Ομοσπονδιακή Δημοκρατία της Γερμανίας (Δυτική Γερμανία). Αυτή τη φορά καταφεύγουν στο Δυτικό Βερολίνο και από εκεί σε διάφορα κέντρα προσφύγων, μέχρι που το 1957 καταλήγουν στο Λούντβιγκσμπουργκ, το οποίο γίνεται πατρίδα για τον Χορστ Κέλερ. Εκεί τελειώνει το 1963 το σχολείο με δυσκολία. Ο Χορστ Κέλερ είναι ευαγγελικός, νυμφευμένος με την Εύα Κέλερ και έχουν δυο παιδιά.

Σπουδές

Αφού υπηρέτησε τη θητεία του, σπούδασε από το 1965 μέχρι το 1969 πολιτική οικονομία και πολιτικές επιστήμες στο Τύμπιγκεν. Μετά της σπουδές συνέχισε την εργασία του εκεί μέχρι την έγκριση της διδακτορικής διατριβής του το 1976 με τίτλο «Δημιουργία εργασίας μέσω τεχνολογικής εξέλιξης». Την επόμενη πενταετία εργάστηκε στο Υπουργείο Οικονομίας και Εργασίας στη Βόννη. Το 1981 έγινε μέλος του συντηρητικού Χριστιανοδημοκρατικού Κόμματος της Γερμανίας (CDU) και ένα χρόνο αργότερα συνέχισε την εργασία του στο Υπουργείο Οικονομικών.

ΔΝΤ και Πρόεδρος

Στις αρχές της δεκαετίας του '90 ήταν υπεύθυνος για τα οικονομικά και νομισματικά θέματα και παίζει βασικό ρόλο στις διαπραγματεύσεις για την Συνθήκη του Μάαστριχτ για την επανένωση της Γερμανίας. Επίσης συνέβαλε ως βοηθός και σύμβουλος του τότε καγκελαρίου Χέλμουτ Κολ στην προετοιμασία των συνόδων της G7 στο Χιούστον (1990), Λονδίνο (1991), Μόναχο (1992) και Τόκιο (1993). Από το 1993 μέχρι το 1998 ήταν πρόεδρος συνδέσμου τραπεζών στην Γερμανία και τα επόμενα δύο χρόνια διευθυντής της Ευρωπαϊκής Τράπεζας Ανασυγκρότησης και Ανάπτυξης (EBRD) στο Λονδίνο.
Το 2000 έγινε με πρόταση του καγκελαρίου Γκέρχαρντ Σρέντερ (SPD) Πρόεδρος του Διεθνούς Νομισματικού Ταμείου (IMF) για πέντε χρόνια. Στις 23 Μαΐου του 2004 εξελέγη ως Πρόεδρος της Δημοκρατίας του γερμανικού κράτους.

Επανεκλογή 2009

Επανεξελέγη από το Ομοσπονδιακό Συμβούλιο στις 23 Μαΐου του 2009 - στον πρώτο γύρο της ψηφοφορίας από το ειδικό Σώμα των 1.124 εκλεκτόρων-, με 613 ψήφους υπέρ έναντι 503 που έλαβε η 65χρονη αντίπαλός του Γκεζίνε Σβαν, πρώην πανεπιστημιακός, που είχε τη στήριξη των Σοσιαλδημοκρατών.
Παραιτήθηκε στις 31 Μαΐου 2010 λόγω κάποιων αμφιλεγόμενων δηλώσεών του περί του πολέμου του Αφγανιστάν. Προσωρινός πρόεδρος ανέλαβε ο πρόεδρος του Γερμανικού Ομοσπονδιακού Συμβουλίου, Γενς Μπέρνσεν. Νέος πρόεδρος και διάδοχός του εξελέγη ο Κρίστιαν Βουλφ.
Άρτο Απαρτιάν

Βιογραφία

Το 1984 αποφοίτησε από τη Δραματική Σχολή Πέλου Κατσέλη και αμέσως μπήκε στο χώρο του θεάτρου παίζοντας στον «Κύκλο με την κιμωλία» του Μπρεχτ. Η τελευταία του θεατρική συμμετοχή ήταν στην παράσταση "Εκατομμυριούχος" του Μπέρναρντ Σο στο Μέγαρο Μουσικής Αθηνών, στο πλευρό της Νόνικας Γαληνέα (2009).

Θέατρο

Είχε συμμετάσχει σε περίπου 50 θεατρικές παραστάσεις όλων των ειδών, από κλασικό και σύγχρονο ρεπερτόριο μέχρι αρχαίο δράμα. Είχε συνεργαστεί με σκηνοθέτες όπως ο Σπύρος Ευαγγελάτος, Γιώργος Κιμούλης, Σταμάτης Φασουλής, Στάθης Λιβαθινός , Κώστας Νταλιάνης κ.ά.

Κινηματογράφος

Στον κινηματογράφο έπαιζε κυρίως δεύτερους ρόλους σε ταινίες όπως "Όμηρος" του Κωνσταντίνου Γιάνναρη, "Πέτρινα Χρόνια" του Παντελή Βούλγαρη, "Παράδεισος στη δύση" του Κώστα Γαβρά, και το Guilt (2009) του Βασίλη Μαζωμένου, που ήταν και η τελευταία του ταινία κ.ά. Πρωταγωνιστικό ρόλο έπαιξε στην ταινία "Η επιστροφή" (2007) του Βασίλη Δούβλη, στο ρόλο του Έλληνα μετανάστη της Γερμανίας που επιστρέφει στην πατρίδα.

Τηλεόραση

Συμμετείχε σε σειρές στην τηλεόραση. Χαρακτηριστικός ρόλος του ο Νάσος, ο φίλος δι' αλληλογραφίας της Ελένης Ράντου στο "Κωνσταντίνου και Ελένης" που δημιουργούσε μπελάδες στους πρωταγωνιστές της σειράς.

Θάνατος

Πέθανε ξαφνικά σε ηλικία 54 ετών από πνευμονικό οίδημα και έμφραγμα. Κηδεύτηκε στο Νεκροταφείο Βύρωνα, ενώ η νεκρώσιμη ακολουθία εψάλη στην Αρμενική Εκκλησία της Αθήνας. Ήταν παντρεμένος και είχε ένα γιο. Ο πατέρας του, Άρης, ήταν γνωστός οργανοποιός και συντηρητής μουσικών οργάνων.
Ερρίκος Ανδρέου

Πρώτα χρόνια

Γεννημένος στην Aθήνα το 1938, μεγάλωσε  στο Γιοχάνεσμπουργκ της Nότιας Aφρικής.
Εκεί, σπούδασε σε αγγλοφώνο πανεπιστήμιο Ιστορία της Τέχνης και Αγγλική Λογοτεχνία και συνέχισε τις σπουδές του στο σενάριο και την σκηνοθεσία στη Μεγάλη Ακαδημία Κινηματογράφου της Ρώμης.

Καριέρα

Με την επιστροφή του στην Ελλάδα εργάστηκε σαν βοηθός σκηνοθέτη σε διεθνείς παραγωγές, όπως, «Τα Κανόνια του Ναβαρόνε», και «Λέων της Σπάρτης». Το 1961 σκηνοθέτησε την πρώτη του ταινία «Ο Εφιάλτης» σε δικό του σενάριο και παραγωγή, η οποία κέρδισε διακρίσεις στο Φεστιβάλ του Νέου Δελχί και στο Φεστιβάλ Κινηματογράφου Θεσσαλονίκης.  Το 1964 σκηνοθέτησε την ταινία «Επιστροφή», η οποία κέρδισε το βραβείο Α΄ γυναικείου ρόλου στο Φεστιβάλ Θεσσαλονίκης και το 1966 την ταινία «Διχασμός», η οποία κέρδισε το κρατικό βραβείο σκηνοθεσίας, αλλά και διεθνή διάκριση  στο κινηματογραφικό φεστιβάλ του Σικάγο.
Το 1967 συνεργάστηκε με τη Φίνος Φιλμ στην ταινία «Εκείνος και Εκείνη». Στη συνέχεια σκηνοθέτησε και άλλες ταινίες, συνεργαζόμενος  με Αμερικανούς και Ιταλούς παραγωγούς. Το  1970 σκηνοθέτησε, σε δικό του σενάριο και παραγωγή, την ταινία «Ανταρσία των 10» η οποία κέρδισε το βραβείο σκηνοθεσίας στο Φεστιβάλ Θεσσαλονίκης. Το ίδιο βραβείο κέρδισε και τον επόμενο χρόνο, για την ταινία της Φίνος Φιλμ «Η Μεγάλη Στιγμή του ‘21 - Παπαφλέσσας». Το 1979 σκηνοθέτησε την αγγλόφωνη ταινία «Κραυγές στον  Άνεμο», η οποία γυρίστηκε εξ ολοκλήρου στη Νέα Υόρκη.
Από το 1977 και μετά στράφηκε στην τηλεόραση σκηνοθετώντας αρκετές επιτυχημένες σειρές.

Προσωπική ζωή

Στις 18 Ιουνίου 1973, ο Ερρίκος Ανδρέου  θα παντρευτεί την ηθοποιό Νόρα Βαλσάμη μετά  από 6 χρόνια σχέσης, την οποία είχε γνωρίσει κατά την διάρκεια των γυρισμάτων της  ταινίας Τα δυο πόδια σε ένα παπούτσι της Φίνος Φιλμ. Θα αποκτήσουν έναν γιο, τον Κωνσταντίνο-Ερρίκο.
596 Σίλα

Φυσικά χαρακτηριστικά

Η μέση διάμετρος της Σίλα εκτιμάται σε 113,34 χιλιόμετρα. O φασματικός τύπος της είναι T, ενώ το άλβεδό της είναι 0,038. Η Σίλα περιστρέφεται γύρω από τον εαυτό της μία φορά κάθε 15 ώρες και 51 λεπτά.
2704 Τζούλιαν Λέβε

Φυσικά χαρακτηριστικά

Ο φασματικός τύπος του Τζούλιαν Λέβε είναι V. Τα υπόλοιπα φυσικά χαρακτηριστικά του είναι άγνωστα.
Πανελλήνιο πρωτάθλημα πετοσφαίρισης ανδρών 1968

Το πανελλήνιο πρωτάθλημα πετοσφαίρισης 1968, διοργανώθηκε, όπως όλα τα πανελλήνια πρωταθλήματα, σε δύο φάσεις. Στην πρώτη φάση διεξήχθησαν τα τοπικά πρωταθλήματα, από τα οποία επτά ομάδες εξασφάλισαν τη συμμετοχή τους στην τελική φάση (4 ομάδες από το πρωτάθλημα Κέντρου, 2 ομάδες από το πρωτάθλημα Θεσσαλονίκης και 1 ομάδα από το Πανεπαρχιακό). Η τελική φάση διεξήχθη στη Θεσσαλονίκη. Πρωταθλητής αναδείχθηκε ο Ολυμπιακός για πρώτη φορά στην ιστορία του.

Τελική φάση

Η τελική φάση διεξήχθη στη Θεσσαλονίκη 1 εώς 7 Ιουλίου 1968. Συμμετείχαν επτά ομάδες, ο Ολυμπιακός, ο Παναθηναϊκός, το Παγκράτι και ο Πανελλήνιος από το πρωτάθλημα Κέντρου, ο Άρης και ο Ηρακλής από το πρωτάθλημα Θεσσαλονίκης και η Ολυμπιάς Πατρών από το Πανεπαρχιακό. Ο Ολυμπιακός κατέκτησε αήττητος το πρωτάθλημα και μάλιστα χωρίς να χάσει ούτε σετ. Συνολικά σε όλη τη σαιζόν, η μόνη ήττα που γνώρισε ο Ολυμπιακός, ήταν η απροσδόκητη ήττα μέσα στην έδρα του από το Νηρέα με 2−3 για το πρωτάθλημα Κέντρου.
Γενικές εκλογές στη Βρετανική Κολομβία (2017)

Οι 41ες γενικές εκλογές στη Βρετανική Κολομβία πραγματοποιήθηκαν στις 9 Μαΐου 2017 για να εκλέξουν τα μέλη της Νομοθετικής Συνέλευσης στο 41ο Κοινοβούλιο της καναδικής επαρχίας της Βρετανικής Κολομβίας. 
Οι εκλογές έγιναν με έναν νέο εκλογικό χάρτη ο οποίος ολοκληρώθηκε το 2015, με τον συνολικό αριθμό των εκλογικών περιφερειών να αυξάνεται από 85 σε 87. Νέες περιοχές προστέθηκαν στο Ρίτσμοντ και στο Σάρεϊ, ενώ τα όρια στις 48 υφιστάμενες εκλογικές περιφέρειες προσαρμόστηκαν.
Τα προκαταρκτικά αποτελέσματα των εκλογών στις 9 Μαΐου, επεσήμαναν ένα κοινοβούλιο μειοψηφίας, με τους Φιλελεύθερους να κερδίζουν 43 έδρες- μία λιγότερη από τις 44 που απαιτούνται για την πλειοψηφία. Το αντιπολιτευόμενο NDP έλαβε 41, και οι Πράσινοι διπλασίασαν το ποσοστό τους από την λαϊκή ψήφο και κέρδισαν τρεις έδρες. Το αποτέλεσμα ήταν ιστορικό για πολλούς λόγους:  για πρώτη φορά από το 1952 εξελέγη κοινοβούλιο μειοψηφίας, τερματίστηκε η κυριαρχία των Φιλελευθέρων, οι οποίοι κυβερνούσαν από το 2001 και για πρώτη φορά σε εκλογές στον Καναδά σε ομοσπονδιακό και περιφερειακό επίπεδο εξελέγησαν περισσότεροι από ένας Πράσινος  βουλευτής.
Στις 29 Μαΐου 2017 σχηματίστηκε κυβέρνηση μειοψηφίας από το NDP με πρωθυπουργό τον Τζον Χόργκαν.
Κορράδος Α΄ της Βοημίας

Βιογραφία

Ήταν ο τρίτος γιος τού Μπρετίσλαφ Α΄ δούκα της Βοημίας και της Γιούντιτ των Ποππονιδών, κόρης τού Ερρίκου μαργράβου τού Νόρτγκαου. 
Διαδέχθηκε τον δευτερότοκο αδελφό του Βρατίσλαο Β΄ ως δούκας της Βοημίας. Ο αδελφός του είχε αναβιβαστεί σε βασιλιά από τον Ερρίκο Δ΄ της Γερμανίας για όσο ζούσε μόνο και όχι κληρονομικά, έτσι τον διαδέχθηκε απλά ως δούκας. 
Πιο πριν είχε επί μακρόν κυβερνήσει τη Μοραβία, όπως έκαναν συνήθως οι νεαροί γιοί των δουκών της Βοημίας: ήταν δούκας τού Μπρνο και τού Ζνόιμο από το 1054. Τον διαδέχθηκε ο ανιψιός του Μπρετίσλαφ Β΄.
Άγιος Κύριλλος Ηρακλείου

Ιστορικά στοιχεία

Το χωριό είναι στενά συνδεδεμένο με τον Άγιο Κύριλλο, ο οποίος πιθανότατα μαρτύρησε εκεί το 299  και από αυτό το γεγονός έλαβε το όνομά του. Μάλιστα ο άγιος ήταν και Επίσκοπος Γορτύνης και σύμφωνα με το Δετοράκη (βλ. Βιβλιογραφία) το μαρτύριο του Κυρίλλου ήταν το 304 και όχι το 299 καθώς την τελευταία χρονιά δεν είχε ακόμα κηρυχθεί ο διωγμός του Διοκλητιανού. Ο ίδιος συγγραφέας αναφέρει ότι ο άγιος ετάφη σε οχυρό και τραχύτατο μέρος, που ονομαζόταν Ράξος και οδηγήθηκε στο μαρτύριο με άμαξα που την έσυραν βόδια του οργώματος. Ο Άγιος Κύριλλος αναφέρεται ότι χειροτονήθηκε Επίσκοπος της πόλης σε ηλικία 68 ετών και διακρίθηκε για τις πράξεις και την πίστη του.Στον ίδιο χώρο ενταφιάστηκε και ο επίσκοπος Γορτύνης Ευμένιος. Το 1583 το χωριό αναγράφεται με τη λατινική ονομασία S. Chirlo, με 39 κατοίκους .
Βαλκανικοί Αγώνες Στίβου 1940

Οι ΙΑ΄ Βαλκανικοί Αγώνες Στίβου 1940 διεξήχθησαν στην Κωνσταντινούπολη, στο στάδιο Φενερμπαχτσέ, στις 5 & 6 Οκτωβρίου, σε μελαγχολική ατμόσφαιρα, μιας και είχε ήδη ξεσπάσει ο Β΄ Παγκόσμιος Πόλεμος στην Ευρώπη.

Η διοργάνωση

Στους αγώνες μετείχαν μόνο τρεις χώρες και ήταν η πρώτη φορά που ολοκληρωθηκαν σε ένα σαββατοκύριακο. Λόγω της μικρής συμμετοχής αποφασίστηκε να μην τηρηθεί επίσημη βαθμολογία. Πολυνίκης των αγώνων ήταν ξανά η Ελλάδα, όπως όλη την προπολεμική περίοδο. Όμως, οι Τούρκοι διοργανωτές ανακοίνωσαν μιαν άτυπη βαθμολογία, στην οποία πρώτη αναδείχθηκε η Τουρκία. Στους αγώνες δεν διεξήχθησαν τέσσερα αγωνίσματα: 4Χ400μ, 3000μ στιπλ, δέκαθλο και ελληνική δισκοβολία (η οποία άλλωστε καταργήθηκε μετά τον πόλεμο).
Γυναικείο ειδώλιο από τη Φοινίκη (Μουσείο του Λούβρου)

Περιγραφή

Το ελεφάντινο γλυπτό συγκαταλέγεται στα ωραιότερα έργα τέχνης που ανακαλύφθηκαν σε Φοινικικούς τάφους της Συρίας, Κύπρου και Σαρδηνίας. Διατηρείται σε καλή κατάσταση, ακέραιο εκτός από το κεφάλι που λείπει. Οι ανοικτές παλάμες ακουμπούν τον θώρακα, σε στάση που επαναλαμβάνεται σε πολλά καλλιτεχνήματα της Φοινίκης και Κύπρου. Είναι ντυμένη με συμμετρικό πτυχωτό ποδήρη μανδύα, ιμάτιο με μανίκια και ευρύ ιμάτιο. Δύο μακρυά κορδόνια κρέμονται ευθεία κάθετα μέχρι την κνήμη. Ο κορμός του σώματος έχει σχήμα κίονα χωρίς ανατομικά χαρακτηριστικά.

Ιστορική τοποθέτηση

Είναι έργο Φοίνικα καλλιτέχνη του 5ου ή του 4ου αιώνα π.Χ.
Ευάγγελος Πολύζος

Βιογραφικά στοιχεία

Γεννήθηκε στις 21 Ιουνίου του 1945 στον Κολινδρό. Πτυχιούχος της Ανωτάτης Σχολής Δημόσιας Διοίκησης, άσκησε το επάγγελμα του ασφαλιστή. Ήταν παντρεμένος με τρεις γιους και μιλούσε αγγλικά.

Πολιτική καριέρα

Εργάστηκε ως διοικητικός υπάλληλος και έπειτα γραμματέας στον δήμο Κολινδρού.
Εξελέγη βουλευτής το 1996 , το 2000 και το 2004,  2ος με 10.108 σταυρούς. Διετέλεσε δήμαρχος Κολινδρού Πιερίας το 1990 και το 1994, πρόεδρος της ΤΕΔΚ Πιερίας (1990-1994) και νομαρχιακός σύμβουλος (1991-1994). Ήταν εκλεγμένος περιφερειακός σύμβουλος Κεντρικής Μακεδονίας (1991-1994) και αντιπρόεδρος της ΟΚΕ Εσωτερικών της ΝΔ (1996-2000).
Το 2005 ο Πολύζος έκανε τη δήλωσηότι  σε όλα τα κόμματα υπάρχουν έντιμοι αλλά και άνθρωποι που χρηματίζονται και στις 7 Σεπτεμβρίου του 2005 τέθηκε εκτός Κοινοβουλευτικής Ομάδας από τον Κώστα Καραμανλή  για ανυπόστατες καταγγελίες. Επανεντάχθηκε στην Κ.Ο. της ΝΔ  στις 30 Οκτωβρίου του 2006. Το 2007 ο ίδιος έθεσε εαυτόν εκτός ψηφοδελτίων της ΝΔ και δεν ήταν υποψήφιος στις εκλογές εκείνης της χρονιάς.
Τον Φεβρουάριο του 2008 παραιτήθηκε από τη θέση του προέδρου της Ελληνικής Βιομηχανίας Ζωοτροφών, την οποία είχε αναλάβει πριν από τρεις μήνες, καταγγέλλοντας παρέμβαση του υπουργού Αγροτικής Ανάπτυξης Αλέξανδρου Κοντού, για εκτός διαδικασιών πρόσληψη δέκα ατόμων στο εργοστάσιο της Ξάνθης, ιδιαίτερης πατρίδας του υπουργού.
Τον Νοέμβριο του 2009 ήταν ανάμεσα στα 49 πρόσωπα από την Πιερία που πήραν μέρος στο έκτακτο συνέδριο της ΝΔ στην ελληνική πρωτεύουσα.

Δήμαρχος

Στις δημοτικές εκλογές του 2010, που διεξήχθησαν στις 7 Νοεμβρίου, εξελέγη δήμαρχος του νεοσύστατου δήμου Πύδνας-Κολινδρού από τον πρώτο γύρο ως ανεξάρτητος, με ποσοστό 50,29% έναντι 43,27% για τον ανεξάρτητο Ευάγγελο Λάγδαρη  και 6,43% για τον υποψήφιο του ΚΚΕ,  Κώστα Δανιηλίδη.

Θάνατος

Ο Ευάγγελος Πολύζος απεβίωσε στο νοσοκομείο της Κατερίνης, όπου νοσηλευόταν με καρδιολογικά προβλήματα, στις 26 Οκτωβρίου 2018.
Celebration (άλμπουμ των Uriah Heep)

Τραγούδια

1. Only Human (Box, Lanzon) - 3:19

2. Bird of Prey (Box, Byron, Hensley, Newton) - 3:58

3. Sunrise (Hensley) - 4:20

4. Stealin'  (Hensley) - 4:38

5. Corridors of Madness (Box, Lanzon) - 5:19

6. Between Two Worlds (Box, Lanzon) - 6:07

7. The Wizard (Hensley, Clarke) - 3:12

8. Free Me (Hensley) - 3:25

9. Free 'n' Easy (Box, Lawton) - 2:32

10. Gypsy (Box, Byron) - 4:32

11. Look at Yourself (Hensley) - 3:43

12. July Morning (Byron, Hensley) - 8:45

13. Easy Livin'  (Hensley) - 2:54

14. Lady in Black (Hensley) - 5:30

Μέλη των Uriah Heep

Το "Celebration" ηχογραφήθηκε από τους εξής μουσικούς:
Μπέρνι Σο - φωνητικά
Μικ Μποξ - κιθάρα
Φιλ Λανζόν - πλήκτρα
Τρέβορ Μπόλντερ - μπάσο
Ράσελ Γκίλμπρουκ - τύμπανα
Μάνθος Τρικούπης

Βιογραφικά στοιχεία

Γεννήθηκε στο Μεσολόγγι και υπήρξε γιος του Ιωάννη Τρικούπη, γόνος της αρχοντικής και ιστορικής οικογένειας Τρικουπη. Με την έκρηξη της Επανάστασης, πήρε μέρος στον ένοπλο απελευθερωτικό αγώνα. Στη προσπάθειά του να καταλάβει το φρούριο του Μεσολογγίου, φονεύθηκε στις επάλξεις του. Ήταν από τους πρώτους αγωνιστές στην  και ο πρώτος της οικογένειας που έπεσε για την πατρίδα.
Γουίμπλεντον (τουρνουά)

Τρόπαια

Στους νικητές της διοργάνωσης απονέμονται τρόπαια και χρηματικά έπαθλα. Στον νικητή του απλού ανδρών απονέμεται το ασημένιο κύπελλο που παρουσιάστηκε για πρώτη φορά το 1887 και φέρει την επιγραφή «All England Lawn Tennis Club Single Handed Championship of the World». Το αντίστοιχο τρόπαιο που απονέμεται στη νικήτρια του απλού γυναικών είναι ο ασημένιος δίσκος  Venus Rosewater Dish, που παρουσιάστηκε για πρώτη φορά το 1886. Στους νικητές των ζευγαριών απονέμονται επίσης ασημένια κύπελλα. Στους δευτεραθλητές κάθε κατηγορίας απονέμονται ασημένιοι δίσκοι.
Τα χρηματικά έπαθλα στους νικητές εισήχθησαν το 1968, όταν επιτράπηκε για πρώτη φορά η συμμετοχή επαγγελματιών στους αγώνες. Τα συνολικά χρηματικά κέρδη στους νικητές της διοργάνωσης ξεπερνούν σήμερα τα 20 εκατομμύρια λίρες. Το 2014 το συνολικό ποσό έφτασε τα 25 εκατομμύρια, σημειώνοντας αύξηση 10,8% από το ποσό της προηγούμενης χρονιάς (£22.560.000).
Α΄ Εθνική ποδοσφαίρου ανδρών 1983-1984

Το πρωτάθλημα της περιόδου 1983-84 ήταν το 25ο που διεξήχθη σε μορφή εθνικής κατηγορίας και το 5ο από καταβολής του επαγγελματικού ποδοσφαίρου. Το κατέκτησε ο Παναθηναϊκός για 13η φορά στην ιστορία του, τερματίζοντας 3 βαθμούς μπροστά από τον δεύτερο Ολυμπιακό. Ήταν το πρώτο πρωτάθλημα των «πρασίνων» μετά από επτά χρόνια (την περίοδο 1976-1977), το πρώτο στην εποχή του επαγγελματικού ποδοσφαίρου (που είχε ξεκινήσει από την περίοδο 1979-1980) και το πρώτο από τα έξι συνολικά που κατακτήθηκαν επί προεδρίας Γιώργου Βαρδινογιάννη.
Τέμενη Αχαΐας

Τοποθεσία

Βρίσκεται κτισμένη εγγύς του Αιγίου, σε πεδινή παραθαλάσσια τοποθεσία, σε υψόμετρο περίπου 15 μέτρων, πλησίον της Ε.Ο. Πατρών-Κορίνθου και μεταξύ Διγελιώτικων και Βαλιμίτικων. Λόγω της εγγύτητάς της με το Αίγιο θεωρείται οικιστική του συνέχεια και αποτελεί τόπο μόνιμης διαμονής. Αποτελεί σημαντικό παραθεριστικό προορισμό.

Ονομασία

Το όνομα Τέμενη δεν είναι γνωστό με ακρίβεια από πού προήλθε.

Ιστορικά στοιχεία

Το χωριό αναφέρεται στα 1700 με την ονομασία «Catu Temeni» στη βενετική καταγραφή «Grimani», όπου βρέθηκε να κατοικείται από 8 οικογένειες (30 κάτοικοι). Αναφέρονται τοποθεσίες με τις ονομασίες «Πάνω Τέμενη» και «Κάτω Τέμενη» στο Ενετικό Κτηματολόγιο της Βοστίτσας να αποτελούν ζευγολατιά στα περίχωρα πόλης της Βοστίτσας. Στα 1817 αναφέρεται ότι υπέστη σημαντικές ζημιές από σεισμό. Στα τέλη του 19ου και στις αρχές του 20ου αιώνα έγινε προορισμός μόνιμης κατοίκησης για λόγους καλύτερου βιοτικού επιπέδου ζωής, βιοπορισμού και ύπαρξης καλλιεργειών από κατοίκους της ορεινής Αιγιαλείας και των Καλαβρύτων.

Διοικητική εξέλιξη

Αναγνωρίστηκε ως οικισμός με το ΦΕΚ 32Α της 08/12/1845, όταν και προσαρτήθηκε στον τότε Δήμο Αιγίου. Με το ΦΕΚ 256Α της 28/08/1912 και τη δημιουργία των Κοινοτήτων αποσπάστηκε από το Δήμο Αιγίου και αποτέλεσε την έδρα της τότε νεοϊδρυθείσης Κοινότητας Τεμένης. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Αιγίου ως έδρα του ομώνυμου πρώην Δημοτικού διαμερίσματος.
Σώμα Ελλήνων Προσκόπων

Η σφαγή των Ελλήνων Προσκόπων στη Μικρά Ασία

Ο ελληνικός προσκοπισμός βίωσε και την πιο αιματηρή πτυχή του παγκόσμιου προσκοπισμού. Μικρασιάτες πρόσκοποι σφαγιάστηκαν από Τούρκους το έτος 1919 στο Αϊδίνιο Μικράς Ασίας και το 1922 στα Σώκια και στην Κάτω Παναγιά Μικράς Ασίας.

Η σφαγή στο Αϊδίνιο της Μικράς Ασίας

Το Αϊδίνιο της Μικράς Ασίας κατελήφθη από τον ελληνικό στρατό στις 14 Μαΐου 1919. Έναν μήνα μετά ο ελληνικός στρατός δέχτηκε επίθεση από Τούρκους Τσέτες και αναγκάστηκε να υποχωρήσει εγκαταλείποντας την πόλη για τρεις ημέρες, κατά τις οποίες ακολούθησε σφαγή του πληθυσμού και των σωμάτων των προσκόπων που βρίσκονταν στην πόλη.
Συγκεκριμένα στις 17 Ιουνίου 1919, Τούρκοι Τσέτες συνέλαβαν 31 προσκόπους μαζί με τον Τοπικό Έφορο Νίκο Αυγερίδη και τους αρχηγούς τους. Ακολούθως τους εκτέλεσαν διαδοχικά όλους. Συνολικά αναφέρονται 31 πρόσκοποι ανάμεσα στους σφαγιασθέντες Έλληνες του Αϊδινίου.

Η σφαγή στα Σώκια της Μικράς Ασίας

Παρόμοια τραγωδία με αυτή του Αϊδινίου, επαναλήφθηκε τρία χρόνια μετά στην πόλη Σώκια της Ιωνίας, όπου αιχμαλωτίστηκαν από τουρκικό στρατιωτικό σώμα συνολικά 78 πρόσκοποι, από τους οποίους εκτελέστηκαν οι 13.

Η σφαγή στην Κάτω Παναγιά της Μικράς Ασίας

Ένα τρίτο περιστατικό σφαγής προσκόπων αναφέρεται στο χωριό Κάτω Παναγιά στην περιοχή της Ερυθραίας της Μικράς Ασίας, τον Αύγουστο του 1922, κατά την υποχώρηση του ελληνικού στρατού από τη Μικρά Ασία. Στο χωριό εισέβαλαν τουρκικά σώματα αφήνοντας πίσω τους 800 νεκρούς, ανάμεσά τους και τους 13 νεαρούς πρόσκοπους.

Η Προσκοπική Στολή

Η προσκοπική στολή είναι ένα ευρέως αναγνωρισμένο χαρακτηριστικό του Προσκοπισμού. Σύμφωνα με τα λόγια του Μπέηντεν-Πάουελ στο World Jamboree 1937, κρύβει όλες τις κοινωνικές διαφορές σε μία χώρα και προωθεί την ισότητα, όμως, το ποιο σημαντικό είναι ότι καλύπτει τις διαφορές μεταξύ χωρών, φυλών και θρησκευμάτων, ενώ δημιουργεί την αίσθηση στα μέλη ότι ανοίκουν σε μία μεγάλη αδελφότητα. Η αρχική στολή, ακόμα ευρέως αναγνωρισμένη, αποτελούνταν από ένα χακί πουκάμισο, κοντό παντελόνι και ένα πλατύγυρο καπέλο εκστρατείας. Ο Μπέηντεν-Πάουελ φορούσε κοντό παντελόνι, γιατί πίστευε ότι το να είσαι ντυμένος πρόσκοπος, βοήθησε στο να μειωθεί η απόσταση ηλικίας μεταξύ των ενηλίκων και της νεολαίας. Τα πουκάμισα πλεόν έχουν συνήθως χρώμα μπλε, πορτοκαλί, κόκκινο ή πράσινο, ενώ τα κοντά παντελόνια αντικαθίστανται συχνά από μακρύ παντελόνι για όλο το χρόνο ή μόνο όταν έχει κρύο καιρό.
Ενώ σχεδιάστηκε για την ευφυία και την ισότητα, η προσκοπική στολή είναι επίσης πρακτική. Τα πουκάμισα έχουν παραδοσιακά παχές ραφές, για να τα καθιστούν ιδανικά για χρήση σε κατασκευή πρόχειρων φορείων, σε συνδιασμό με σανίδες, μία παραδοσιακή αλλά ξεπερασμένη τεχνική. Τα δερμάτινα λουράκια και οι μπαρέτες των καπέλων εκστρατείας, σε συνδιασμό με τις ξύλινες ράβδους, θα μπορούσαν να χρησιμοποιηθούν σε περιπτώσεις έκτακτης ανάγκης ως αιμοστατικοί επίδεσμοι. Τα μαντήλια επελέγησαν επειδή θα μπορούσαν εύκολα να χρησιμοποιηθουν ως σφεντόνα ή τριγωνικός επίδεσμος για τον πρόσκοπο που το είχε ανάγκη. Επίσης, οι πρόσκοποι ενθαρρύνονται να χρησιμοποιούν τους καλτσοδέτες τους, σε περίπτωση κατά την οποία είναι αναγκαίο ένα καλώδιο πρόσδεσης.
Ιωάννης Γ΄ Μέγας Κομνηνός

Βιογραφία

Ο Ιωάννης έζησε το μεγαλύτερο μέρος της ζωής του στην Κωνσταντινούπολη όπου έζησε και ο πατέρας του από το 1297. Όταν ο πατέρας του Μιχαήλ έγινε, για λίγες μέρες μόνο, Αυτοκράτορας της Τραπεζούντας, το 1341, και μετά καθαιρέθηκε και φυλακίστηκε από τον «Μέγα Δούκα» Ιωάννη τον Ευνούχο, ο Ιωάννης βρίσκονταν ακόμη στην Κωνσταντινούπολη. Το 1342 τον επισκέφτηκαν Τραπεζούντιοι αξιωματούχοι και του ζήτησαν να έρθει στην Τραπεζούντα και να διεκδικήσει τον θρόνο με την υποστήριξή τους. Τελικά και με την υποστήριξη των βυζαντινών αρχών και Γενουατικών πλοίων, ο Ιωάννης και οι υποστηρικτές του κατέλαβαν την Τραπεζούντα στις 4 Σεπτεμβρίου. Μετά την επίσημη στέψη του, η έκπτωτη αυτοκράτειρα Άννα Μεγάλη Κομνηνή Αναχουτλού και οι υποστηρικτές της εκτελέστηκαν.
Ο Ιωάννης Γ' αποδείχτηκε αδύναμος και διστακτικός στους χειρισμούς εσωτερικών και εξωτερικών θεμάτων και ενδιαφέρονταν κυρίως για την προσωπική του διασκέδαση και πολυτέλεια. Δεν ενδιαφέρθηκε ούτε να αποφυλακίσει τον πατέρα του Μιχαήλ που εξακολουθούσε να παραμένει αιχμάλωτος. Όταν όμως ελευθερώθηκε με την βοήθεια του αξιωματούχου Νικήτα, κατάφερε και εκθρόνισε τον γιο του. Στις 3 Μαΐου 1344 ο Ιωάννης Γ' εξορίστηκε στον Μοναστήρι του Αγίου Σάββα και ο πατέρας του έγινε ξανά αυτοκράτορας.
Ο έκπτωτος Ιωάννης Γ' μεταφέρθηκε στην Κωνσταντινούπολη και αμέσως μετά στην Αδριανούπολη το 1345. Το 1357 προσπάθησε να επιστρέψει στην Τραπεζούντα όμως πέθανε στην Σινώπη το 1362.

Νομίσματα

Έκοψε χάλκινα 16 χιλ. Στη μία όψη ο Ιωάννης Γ' κρατά τρίλοβο σκήπτρο και σφαίρα. Επιγραφή ΙΩ. ΚΟΜ. Στην άλλη ο άγ. Ευγένιος. Επιγραφή Ο ΑΓ. ΕVΓ.
Stay Hungry

Βραβεία

Stay Hungry (άλμπουμ)
Ηνωμένες Πολιτείες (RIAA Certification): 3 x πλατινένιος 
We're Not Gonna Take It (σινγκλ)
Ηνωμένες Πολιτείες (RIAA Certification): Χρυσός 
Καναδάς (CRIA Certification): 5 x πλατινένιος 
I Wanna Rock (σινγκλ)
Ηνωμένες Πολιτείες (RIAA Certification): Χρυσός 
Καναδάς (CRIA Certification): 3 x πλατινένιος
Βαλκανικό κύπελλο συλλόγων 1992-93

To Bαλκανικό Κύπελλο Συλλόγων 1992-93 ήταν το 27ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία πήραν μέρος έξι σύλλογοι βαλκανικών κρατών, που την προηγούμενη σεζόν είχαν κατακτήσει τον τίτλο της β΄ κατηγορίας της χώρας τους ή την άνοδο από τη β΄. Η διοργάνωση διεξήχθη με σύστημα διπλών αγώνων νοκ-άουτ, ως το διπλό τελικό. Το Κύπελλο κατέκτησε ο Εδεσσαϊκός από την Ελλάδα, για πρώτη φορά στην ιστορία του. Στον τελικό αντιμετώπισε την Έταρ Βελίκο Τάρνοβο από τη Βουλγαρία. Η διοργάνωση ξεκίνησε το Σεπτέμβριο 1992 και ολοκληρώθηκε μέσα στη σεζόν 1992-93.